הוועדה המסדרת, כנסת 23, פרוטוקול מספר 12, 2020-04-16 10:30

אברהם (אבי) ניסנקורן: אנחנו פותחים את הישיבה.

אברהם (אבי) ניסנקורן: הנושא הראשון הוא בקשת יושב-ראש הכנסת לקביעת ישיבת כנסת נוספת ביום חמישי.

בועז טופורובסקי: למה חברת הכנסת אלהרר בהשתק?

בועז טופורובסקי: היא בזום.

אברהם (אבי) ניסנקורן: בועז, אנחנו כפופים פה ללשכה המשפטית.

אברהם (אבי) ניסנקורן: דעתי היא שצריכים להסדיר באמת בסיטואציה הזו של הקורונה, דיונים מרחוק באמצעות זום, לדוגמה.

אברהם (אבי) ניסנקורן: יש גם הצעת חוק שהכין יזהר שי יחד עם הלשכה המשפטית שאומרת את זה, גם בוועדות, ומבחינתי גם במליאה.

אברהם (אבי) ניסנקורן: כיוון שזה כרגע עדיין לא הוסדר בתקנון ולא הונח, אנחנו בהתייעצות עם שגית ועם ארבל.

אברהם (אבי) ניסנקורן: אנחנו בעניין תקנוני כרגע.

אברהם (אבי) ניסנקורן: מצד אחד, החלטנו, או יותר נכון ארבל החליטה, שאנחנו נאפשר לקארין, ויש גם בקשה דומה של מירב גם בוועדת הקורונה, לראות את הדיון, אבל לא להשתתף.

אברהם (אבי) ניסנקורן: אנחנו צריכים לפתור את הנושא הזה.

אברהם (אבי) ניסנקורן: הדעה שלי היא שזה צריך להיפתר.

קריאה: אני בוועדת הקורונה, והשתתפו.

אברהם (אבי) ניסנקורן: לא.

ירדנה מלר הורוביץ: השתתפו ומנהלת הוועדה אפילו דיווחה ש - - -

קריאה: אולי תגידו שהם לא יכולים להצביע, אבל להשתתף.

ירדנה מלר הורוביץ: זה -אין שאלה.

ירדנה מלר הורוביץ: גם חברי כנסת שבאים לישיבות ועדה והם לא חברי הוועדה, מנהלת הוועדה מדווחת בימים כתיקונם שהשתתפו בוועדה.

ירדנה מלר הורוביץ: אז גם כשיש בזום מהבית - - -

אברהם (אבי) ניסנקורן: אנחנו צריכים שהייעוץ המשפטי ייתן על זה עמדה.

אברהם (אבי) ניסנקורן: אם הם יאפשרו את זה - - -

איתן גינזבורג: בוועדות האחרות הזמניות הזום עובד עם מוזמנים אחרים וחברי כנסת, על אחת כמה וכמה חברי כנסת.

איתן גינזבורג: אל תיתנו להצביע – אני מבין, אבל לדבר.

אברהם (אבי) ניסנקורן: איתן, אנחנו מכבדים את הייעוץ המשפטי של הכנסת.

אברהם (אבי) ניסנקורן: הם יגידו לנו.

איתן גינזבורג: מה ההבדל בין ועדת החינוך לוועדת - - -?

אברהם (אבי) ניסנקורן: ההבדל הוא שזה לא עלה לבחינה משפטית עד עכשיו.

יואב סגלוביץ': שיעלה לבחינה משפטית ויחליטו כי כרגע מתקיימות ועדות וזה לא הגיוני.

יואב סגלוביץ': אני בא מוועדת הקורונה ושם במהלך השבועיים האחרונים מתנהלים - - -

ירדנה מלר הורוביץ: גם בזה אנחנו תוך כדי תנועה.

ירדנה מלר הורוביץ: זה מצב שאנחנו לא רגילים לו.

ירדנה מלר הורוביץ: תמיד בשעת חירום ידענו איך תשב ועדה, אבל לא ידענו שהוועדה תצטרך לשבת בשני חדרים ובזום ולמגן את עצמנו ולהיזהר.

ירדנה מלר הורוביץ: זה מצב מתגלגל ואנחנו ניתן על זה את הדעת.

יואב סגלוביץ': רק שזה לא יתגלגל כמו נתוני הבדיקות.

יואב סגלוביץ': זאת אומרת, שזה ייקח פחות מחודש.

ירדנה מלר הורוביץ: יואב, אל תהיה ציני.

ירדנה מלר הורוביץ: אנחנו משתדלים לתת כאן תשובות ומענה.

ירדנה מלר הורוביץ: זה נורא נחמד שבאים ותוך חודש רוצים מענה על דברים שאנחנו כאן ארבעים שנה לא חווינו.

עוזי דיין: ירדנה, זה כל כך מצחיק שמרוב כללים יש בוועדה בסוף רק חמישה חברי כנסת.

אברהם (אבי) ניסנקורן: לא, למה?

אברהם (אבי) ניסנקורן: אנחנו לא אומרים לך לצאת.

עוזי דיין: המצב המעשי זה - - -

אברהם (אבי) ניסנקורן: לא, תישאר ונבקש אישור שיהיו 12.

אברהם (אבי) ניסנקורן: תבקשו אישור שיהיו 12.

אברהם (אבי) ניסנקורן: אתה יושב מספיק רחוק מכל אחד אחר.

אברהם (אבי) ניסנקורן: זה קצת מגוחך, תראי באיזה מרחק הוא יושב מכולם.

אברהם (אבי) ניסנקורן: האם אנחנו צריכים שהוא יצא עכשיו בגלל זה?

אברהם (אבי) ניסנקורן: ארבל, אני באמת מבקש שתתייחסו היום אם באמת מאפשרים לחברי כנסת בזום – לא להצביע, אבל להשתתף.

ארבל אסטרחן: זו שאלה שצריך לחשוב עליה.

ארבל אסטרחן: במה זה שונה ממצב שיש חברת כנסת בשמירת היריון?

אברהם (אבי) ניסנקורן: יש הבדל.

ארבל אסטרחן: בעבר, לפני חצי שנה, באו חברות כנסת - - -

אברהם (אבי) ניסנקורן: יש פה אישור ל-15 אנשים.

קריאה: קבוע?

קריאה: מהיום והלאה?

אברהם (אבי) ניסנקורן: כן – צריך בכתב.

אברהם (אבי) ניסנקורן: אם עוד מישהו רוצה לבוא אז הוא יכול לבוא.

אורי מקלב: אני באמת שואל, איזה דוגמה אישית אנחנו נותנים לאזרחים?

אורי מקלב: אנחנו בשידור ישיר ואנחנו כל כך גמישים.

אורי מקלב: אנחנו מאשרים עשרה, 12 ו-15 אנשים, אבל לאנשים אחרים לא נותנים להיות בליל הסדר עם הסבא והסבתא.

אברהם (אבי) ניסנקורן: אגיד לך את דעתי כיושב-ראש הוועדה.

אברהם (אבי) ניסנקורן: יש היגיון בריא.

אברהם (אבי) ניסנקורן: אני יושב ואני מסת

אברהם (אבי) ניסנקורן: כל על המרחק בין חבר כנסת אחד לשני, והמרחק הוא הרבה יותר מ-2 מטרים וזה ההיגיון הבריא.

אורי מקלב: אתה יודע שלא נותנים לעשרה אנשים להתפלל במרחב הפתוח כשהם במרחק של 5 מטרים האחד מהשני.

קריאה: או להפגין.

קריאה: הנושא בדיון בבג"צ בשעות אלו ממש.

קריאה: אבל הכנסת היא מקום עבודה חיוני, עם כל הכבוד.

אברהם (אבי) ניסנקורן: יש פה מקום עבודה חיוני.

ירדנה מלר הורוביץ: - - - ולא להידבק בקורונה, עם כל הכבוד לחיוניות.

איתן גינזבורג: אז שומרים.

אברהם (אבי) ניסנקורן: בואו נתחיל עם הדברים שעל סדר-היום ונסיים איתם.

אברהם (אבי) ניסנקורן: נעשה דיון מסודר.

אברהם (אבי) ניסנקורן: אחר כך ניתן אפשרות להתבטא בנושאים אחרים לכל מי שירצה בכך.

אברהם (אבי) ניסנקורן: קודם כול, יש פה בקשה לקביעת ישיבת כנסת נוספת להיום.

אברהם (אבי) ניסנקורן: ירדנה, בבקשה.

ירדנה מלר הורוביץ: המכתב מדבר בעד עצמו.

ירדנה מלר הורוביץ: התבקשתי על ידי יושב-ראש הכנסת לפנות לכבוד יושב-ראש הוועדה ולוועדה המכובדת שתוסיף לפי סעיף 19(א)(1) בתקנון שמאפשר להוסיף ישיבה היום, יום חמישי, ולכן היה צריך להוסיף את הישיבה הזו, וזו הבקשה, וכן שישיבת המליאה תיפתח בשעה 16:00.

ירדנה מלר הורוביץ: זו הבקשה לאישור.

אברהם (אבי) ניסנקורן: אוקיי.

אברהם (אבי) ניסנקורן: אני מציע שנצביע על זה כדי שנוכל לעבור לסעיף הבא.

בועז טופורובסקי: האם אפשר לדעת לאיזו מטרה הישיבה?

ירדנה מלר הורוביץ: קיבלתם גם הודעה על סדר-היום, אנחנו שלחנו.

ירדנה מלר הורוביץ: הממשלה הגישה, ותיכף ידבר על כך יושב-ראש הוועדה, שתי הצעות חוק שבינתיים היו בתקנות שעת חירום, ועכשיו הממשלה מבקשת לעגן את זה בחקיקה, גם לגבי מעצרים, גם לגבי איכון.

ירדנה מלר הורוביץ: שלחנו לכם שזה יהיה כנראה על סדר-היום ערב החג.

אברהם (אבי) ניסנקורן: יש היום דיון בבג"ץ בנושא הזה.

בועז טופורובסקי: אם כבר מכנסים ישיבה, האם אפשר גם לבקש שיוסיפו את הצעות החוק שגם אתה חתום וגם איתן גינזבורג חתום, - - -, וגם פנינה תמנו שטה ונראה לי שגם יזהר שי, לגבי אי-כהונה של ראש ממשלה החשוד בכתבי אישום.

אברהם (אבי) ניסנקורן: כרגע היתה החלטה של הנשיאות.

אברהם (אבי) ניסנקורן: אני לא חבר בנשיאות, אולי ירדנה יכולה להגיד את מה שאני אומר שאחרי החג יונחו הצעות החוק באופן כללי.

אברהם (אבי) ניסנקורן: אנחנו היום ביום שהוא לא יום מליאה רגיל, אבל זו היתה ההחלטה בשעתו של הנשיאות.

אברהם (אבי) ניסנקורן: אם מישהו רוצה להקדים את זה, זה לא אצלי, זה אצל יושב-ראש הכנסת.

בועז טופורובסקי: ירדנה, אז איפה זה עומד?

בועז טופורובסקי: רק שאדע.

ירדנה מלר הורוביץ: אליי עדיין לא הגיע שום מסמך מהלשכה המשפטית עם רשימת הצעות חוק שאני מתבקשת להביא אותן לאישור הנשיאות.

ארבל אסטרחן: זה לא תקוע בלשכה המשפטית, הלשכה מחכה ש - - -

ירדנה מלר הורוביץ: לא.

ירדנה מלר הורוביץ: מחכים לישיבה רגילה של כנסת ונשיאות כדי להביא את זה.

מרב מיכאלי: אבל אם יגיע אלייך היום?

מרב מיכאלי: להבנתי, הנשיאות קיבלה החלטה בשבוע שעבר שמייד לאחר החג יונחו ההצעות, האין זאת?

ירדנה מלר הורוביץ: כן, אבל - - - ישיבה רגילה, ועכשיו הוספנו ישיבה נוספת - - -

קריאה: הכוונה היתה ליום שני ולא - - -

בועז טופורובסקי: הרי היום הנשיאות מתכנסת לפני ישיבת המליאה, האם אפשר שהוועדה המסדרת תבקש מהנשיאות לדון בשלוש ההצעות החוק האלה שיושב-ראש הכנסת הוא החתום הראשון עליהן?

שלמה קרעי: איזה הצעות חוק?

שלמה קרעי: להוריד מהמגרש מישהו שיכול להביס אתכם?

שלמה קרעי: הצעות חוק פרסונליות של חבורה לוזרים שלא יכולים להתמודד עם נתניהו.

מרב מיכאלי: חבר הכנסת קרעי, תירגע, תנשום, קודם כל.

מרב מיכאלי: זכותנו להניח הצעות חוק וזה כחלק מ - - -

שלמה קרעי: הצעות חוק דיקטטוריות.

שלמה קרעי: ארדואן יכול לקחת אצלך קורס בדיקטטורה, חברת הכנסת מיכאלי.

אברהם (אבי) ניסנקורן: כרגע יש החלטת נשיאות שאומרת אחרי החג והכוונה היתה ליום כנסת רגיל שזה יום שני.

אברהם (אבי) ניסנקורן: הסמכות להקדים היא לא פה, והפנייה היא הפוכה – היא מהנשיאות אלינו ולא אלינו לנשיאות, וזה כרגע המצב.

אברהם (אבי) ניסנקורן: אבל בואו נצביע קודם כל על עצם קיום הישיבה.

אברהם (אבי) ניסנקורן: מי בעד קיום הישיבה היום בשעה 16:00?

אברהם (אבי) ניסנקורן: מי נגד?

אברהם (אבי) ניסנקורן: מי נמנע?

אברהם (אבי) ניסנקורן: הבקשה אושרה.

אברהם (אבי) ניסנקורן: שני נמנעים.

יואב סגלוביץ': אבל כחול לבן פונה - - -?

אורי מקלב: אבי, אתה ממשיך את הדיון על הזום עכשיו?

אברהם (אבי) ניסנקורן: לא, אחרי סדר היום.

(יש עתיד-תל"ם: אבל חברת הכנסת קארין אלהרר רוצה לדבר.

(יש עתיד-תל"ם: היא מבקשת זכות דיבור, זה מה שהיא ביקשה לעדכן.

אברהם (אבי) ניסנקורן: בסדר.

אברהם (אבי) ניסנקורן: אישית אני בעד שחברת הכנסת קארין אלהרר תדבר.

אברהם (אבי) ניסנקורן: אני לא אפעל בניגוד לייעוץ המשפטי, לכן זה פתוח להחלטה של ארבל.

(יש עתיד-תל"ם: ארבל, צר לי, בכל הישיבות זה קורה ובכל הוועדות.

ארבל אסטרחן: היא לא חברת ועדה.

ארבל אסטרחן: השאלה אם זה - - -

איתן גינזבורג: אבל גם ראש עיריית תל אביב לא חבר ועדה - - -

אברהם (אבי) ניסנקורן: איתן, היא צריכה להחליט.

אברהם (אבי) ניסנקורן: עד שנגמור את סדר-היום תחשבי אם לאפשר או לא לאפשר.

אברהם (אבי) ניסנקורן: << נושא >> א.

אברהם (אבי) ניסנקורן: הצעת חוק סדר הדין הפלילי (סמכויות אכיפה – נתוני תקשורת) (הוראת שעה – נגיף הקורונה החדש)(קבלת נתוני מיקום לצורך פיקוח על קיום הוראות הבידוד), התש"ף- 2020 (מ/1296) << נושא >>

אברהם (אבי) ניסנקורן: הנושא השני הוא בקשת הממשלה להקדמת הדיון בהצעות החוק הבאות בכל הקריאות:

אברהם (אבי) ניסנקורן: הצעת חוק סדר הדין הפלילי (סמכויות אכיפה – נתוני תקשורת) (הוראת שעה – נגיף הקורונה החדש)(קבלת נתוני מיקום לצורך פיקוח על קיום הוראות הבידוד), התש"ף - 2020, והצעת חוק סדר הדין הפלילי (סמכויות אכיפה – מעצרים)(הוראת שעה – נגיף הקורונה החדש)(מעצר חשוד בעת מניעה לקדם חקירה), התש"ף -2020.

אברהם (אבי) ניסנקורן: הבקשה היא לפטור מהנחה בקריאה ראשונה של שתי הצעות החוק האלה בשביל שאפשר יהיה להעביר אותן כבר היום לוועדה ולהתחיל לדון בהן בוועדה כבר היום.

משה ארבל: ידוע לך אם יש כוונה להביא אותן בשנייה ושלישית היום?

ארבל אסטרחן: זה דיון רציני, אי-אפשר לגמור את זה ביום אחד.

ירדנה מלר הורוביץ: גם המעצרים וגם האיכון, איך תעשה?

ירדנה מלר הורוביץ: זה דיון מאוד רציני.

אברהם (אבי) ניסנקורן: בסדר, אני עדיין אומר שזה תלוי בוועדות.

אברהם (אבי) ניסנקורן: אם ראשי הוועדות יגיעו למסקנה שהם מיצו את הדיון הם יוכלו להחזיר את זה לדיון, אם הם יגיעו למסקנה שהם רוצים עוד דיון אז הם יקיימו עוד דיון.

אברהם (אבי) ניסנקורן: מצד אחד, אנחנו מודעים לדחיפות ולכן עושים ישיבה מיוחדת היום, ומצד שני, רוצים לאפשר דיון ענייני, ולכן זה עובר לוועדות.

אברהם (אבי) ניסנקורן: תקנות לשעת חירום פוקעות ביום שלישי הבא אז יש להם גם את הזמן לדון בזה בצורה רצינית.

אברהם (אבי) ניסנקורן: מרגנית, נציגת הממשלה, בבקשה.

מרגנית לוי: שלום, אדוני היושב-ראש.

מרגנית לוי: שמי מרגנית לוי ואני יועצת מקצועית לשר המשפטים.

מרגנית לוי: אנחנו מדברים על שתי הצעות חוק ממשלתיות שההסדרים שלהן מעוגנים בתקנות לשעת חירום.

מרגנית לוי: אתייחס לכל אחת מהן.

מרגנית לוי: הצעת החוק הראשונה מבקשת להסמיך את משטרת ישראל לקבל נתוני מיקום של אדם שחייב בבידוד ביתי.

מרגנית לוי: חשוב מאוד להדגיש שמדובר בכלי פיקוח, זה לא כלי אכיפה, ולכן הנתונים הם נתונים מדגמיים בלבד ולא נתונים מתמשכים או רציפים שיאפשרו התחקות אחר בן אדם.

מרגנית לוי: הנתון שיתקבל הוא רק אינדיקציה ראשונית לעניין אי קיום חובת הבידוד שחלה בן האדם, ובמידת הצורך משטרת ישראל תמשיך את הבירור מולו.

מרגנית לוי: תיכף אתן לכם נתונים על מה שנעשה עד כה מכוח ההסדר הזה שהוא גם בתקש"ח.

מרגנית לוי: התקש"ח של נתוני המיקום - תוקפו עד ליום ה-21 באפריל 2020, והוגשו נגדו ארבע עתירות לבג"צ.

מרגנית לוי: במסגרת העתירות האלה אפילו הוצא צו ביניים שמנע מהממשלה לעשות שימוש בהסדר הזה, אבל הוא בוטל לנוכח הודעת הממשלה שאמרה שאנחנו נקדם חקיקה דחופה, ומכאן בקשתנו להקדמת הדיון.

מרגנית לוי: רק כדי לסבר את האוזן, עד כה אוכנו 5,751 מקרים מתוך סך הכול עד היום יש מעל ל- 180,000 אנשים שחווים בבידוד.

מרגנית לוי: נמצאה התאמה ב-4,490 מקרים מתוך 5,751, ונמצאה אי התאמה ב-761 מקרים כשהמקרים האלה לוו, כמו שאמרתי קודם, בפעילות נוספת של המשטרה.

מרגנית לוי: זאת אומרת, בדרך כלל אלו שיחות טלפון שעושים לאנשים ושואלים אותם: למה אתם לא במקום הבידוד?

מרגנית לוי: אם מתקבל הסבר שמניח על הדעת לא נמשכת אכיפה.

יואב סגלוביץ': כמה כתבי אישום הוגשו וכמה חקירות פרונטליות באזהרה היו?

מרגנית לוי: לדעתי, לא הוגשו כתבי אישום, ומייד אוודא את זה, כי זה בעצם קנסות מינהליים.

קריאה: אני ראיתי בדיווחים שהוגשו כתבי אישום.

מרגנית לוי: אני כבר בודקת.

יואב סגלוביץ': וגם כמה חקירות פרונטליות?

יואב סגלוביץ': כמה פעמים חוקר שאל את החשוד שהתברר שהוא הפר: הפרת, למה הפרת, ועשה את כל פעולות החקירה?

מרגנית לוי: אני מייד בודקת את זה.

מרגנית לוי: צריך לזכור שברוב המקרים באמת זה נגמר בשיחת טלפון של המשטרה שבודקת מה קורה עם הבן אדם, ובמרבית המקרים שבהם נדרשת אכיפה זה נגמר בקנסות מינהליים.

מרגנית לוי: אני מייד בודקת לגבי חקירות ולגבי כתבי אישום – זה לגבי הצעת החוק הזו.

מרגנית לוי: הדחיפות כמובן נובעת מזה שיש לנו כאן הליכים תלויים ועומדים והממשלה התחייבה לקדם חקיקה כמה שיותר מהר, כמובן תלוי גם בכנסת - - - לגבי הנתון של החקירות וכתבי אישום – בודקים את זה עכשיו מול המשטרה.

מרגנית לוי: תיכף יהיה לי את הנתון.

מרגנית לוי: לגבי הצעת החוק השנייה - - -

יואב סגלוביץ': אני כבר אומר לך שגם לגבי הצעת החוק השנייה אנחנו רוצים נתונים.

מרגנית לוי: אין שום בעיה, גם פה יש נתונים.

אורי מקלב: אדוני היושב-ראש, אנחנו מבקשים עוד נתון.

אורי מקלב: אם אפשר לקבל עוד נתונים על העררים על איכון הטלפון.

אורי מקלב: מהו האחוז שלפיו התברר שההודעות שאנשים קיבלו לא היו נכונות, כמה אנשים הגישו ערעור ומה היו תוצאות הערעור, מהו תהליך הערעור, כמה זמן זה לוקח, מהי הנגישות לבקשת הערר הזה?

אורי מקלב: אנשים רבים מתלוננים שמודיעים להם שהם צריכים להיכנס לבידוד כשהם בכלל לא היו באותו מקום, לא יצאו מהבית, ואני לא מדבר אם זה נעשה בשבת או בחג כפי שהיה לאחרונה כשאנשים בכלל לא יצאו מהבית.

אורי מקלב: אנחנו מקבלים פניות רבות ותלונות מאנשים על כך שההודעות והנתונים מאוד מאוד לא מדויקים.

אורי מקלב: אנחנו רוצים לוודא האם אתם יודעים מהי רמת הסטייה שלכם, האם נעשית רק אינדיקציה אחת, האם בודקים את האינדיקציות.

אורי מקלב: לפני ששולחים אנשים לשבועיים לבידוד, אנחנו צריכים לדעת שזה דבר מאוד פוגעני ואנחנו לא יודעים איך זה נעשה.

אורי מקלב: יכול להיות שזה באמת רק עניין של עשר דקות או רבע שעה שאדם היה במקום מסוים או שהוא רק עבר במקום או ברכבו.

אורי מקלב: יש הרגשה, וגם אזרחים מתלוננים, שבקלות אנחנו מכניסים אנשים לבידוד.

אורי מקלב: מעבר לזה, הערר צריך להיות מובנה בחוק.

אורי מקלב: לא יכול להיות שאנחנו עושים משהו מאוד דרקוני כשהערר הוא חצי וולונטרי.

אורי מקלב: צריך לשאול תוך כמה זמן צריך לענות לו, איך עונים, מה הם הנתונים לגבי אדם שמערר ואומר: לא הייתי, לא יכול להיות, איזה עוד נתונים אנחנו מקבלים.

אורי מקלב: הדבר האחרון הוא לגבי אנשים שלא מקבלים הודעות SMS.

אורי מקלב: אנשים שמקבלים הודעות בטלפון מקבלים את זה בצורה לא ברורה ורק פעם אחת.

אורי מקלב: הם לא יכולים לשמוע תמיד את זה בצורה ברורה, הם לא ערוכים לקבל שיחה שכזו, יכול להיות שאנשים אחרים מהמשפחה כמו: ילדים, נערים, מרימים את הפלאפון המשפחתי ואז אין את המידע כי אין גם אפשרות לחזור בשום אופן ולברר.

אורי מקלב: התקנה היא מאוד חשובה, אבל יש לה כל כך הרבה השלכות מעבר לפגיעה בחופש שהיא מאוד קשה.

אורי מקלב: אנחנו נמצאים בשעת חירום, אבל מעבר לזה צריך להתאמץ ולתת עזרה וסיוע לפני שאנחנו מכניסים אנשים לשבועיים בבידוד, וגם צריך לעשות עוד בדיקות ואינדיקציות ושנותנים לאנשים אפשרות לערער ושאנחנו בודקים את זה מהר.

אורי מקלב: תודה.

פנינה תמנו: האם מדובר על נתוני איכון שנאספים על-ידי השב"כ?

מרגנית לוי: לא, לא.

מרגנית לוי: מדובר בנתוני איכון של המשטרה, לא של השב"כ - - -

פנינה תמנו: האם זה רק נתונים של המשטרה ולא נתונים שהמשטרה מקבלת מהשב"כ?

מרגנית לוי: כן, רק של המשטרה.

מרגנית לוי: השב"כ מוסדר בהסדר אחר לגמרי לפי חוק שירות הביטחון הכללי, זה לא כאן.

מרגנית לוי: כאן אנחנו מדברים רק על המשטרה ועל הנתונים שמתייחסים למי שחייב בבידוד.

פנינה תמנו: אין שיתוף פעולה וסנכרון?

פנינה תמנו: למה צריך שני נתוני איכון?

פנינה תמנו: זה קצת נשמע לי מופרך, אני מתקשה להבין.

אברהם (אבי) ניסנקורן: קחו בחשבון שאנחנו פה בסך הכול מדברים על בקשה לפטור מהנחה.

פנינה תמנו: ועדיין, לפני שאנחנו נותנים פטור, חשוב שנשאל שאלות על המהות.

אברהם (אבי) ניסנקורן: המטרה היא שההצעות האלה יעברו לדיון בוועדות ולא יהיה בתקנות שעת חירום.

אברהם (אבי) ניסנקורן: אחת ההצעות תעבור כנראה לוועדת הקורונה וההצעה האחרת לוועדת החוץ והביטחון.

אברהם (אבי) ניסנקורן: לכן, הדיון הענייני יהיה.

פנינה תמנו: אבי, ברור.

פנינה תמנו: אבל אנחנו לא ניתן פטור למשהו שהוא - - - תנו לה להתייחס לשאלה שלי, בבקשה.

מרגנית לוי: אני רק רוצה לומר כמה דברים, אם אפשר: ראשית, אנחנו מתייחסים כאן לנתוני איכון של המשטרה שמתייחסים אך ורק למי שחלה עליו חובת בידוד.

מרגנית לוי: לא על חקירה אפידמיולוגית אלא רק למי שכבר חלה עליו חובת הבידוד – אלו הנתונים שהמשטרה אוספת - - -

קריאה: על-פי נתוני משרד הבריאות.

מרגנית לוי: נכון.

מרגנית לוי: כל השאלות הטובות שנשאלו כאן כמובן נרשמו.

מרגנית לוי: אנחנו ביקשנו שישתתף בישיבה נציג המשטרה, אבל נמסר לנו שאי-אפשר ושהדיון הענייני המהותי ייעשה בוועדה.

מרגנית לוי: אנחנו נגיע מוכנים עם כל הנתונים לשם.

יואב סגלוביץ': אבי, אני מבקש התייחסות.

קארין אלהרר: איך אתם מגישים הצעת חוק בלי לדעת את זה?

מרגנית לוי: יש לנו נתונים לגבי כמה אוכנו וכמה נמצאה התאמה או אי התאמה.

מרגנית לוי: אבל, למשל, כמה חקירות פרונטליות - - -, כרגע אין את הנתון הזה בשלוף.

מרב מיכאלי: אתם מכינים הצעת חוק, מה פה ב"שלוף"?

מרגנית לוי: לא, אני מתכוונת לנתונים רק של החקירות עצמן, כמה נחקרו בעקבות הפרת הבידוד.

מרגנית לוי: לא מתכוונת לכמה אוכנו וכמה נמצאה התאמה או אי התאמה – זה יש לנו, ואם צריך אגיד שוב.

יואב סגלוביץ': אבי, מדובר פה על פטור מחובת הנחה.

יואב סגלוביץ': זה לא הליך טכני, אבל אגיד כמה מילים לנציגת משרד המשפטים.

יואב סגלוביץ': יש פה שאלת יסוד בין הזכות לפרטיות לבין המאבק.

יואב סגלוביץ': תחת הקורונה אי-אפשר להכניס שום דבר ואי אפשר לבוא עם הצעת חוק כזו, בוודאי בשלב הזה, בלי נתונים.

אברהם (אבי) ניסנקורן: אבל כרגע זה בתקנות שעת חירום.

קריאה: אז צריך לבטל אותן.

יואב סגלוביץ': אז התקנות האלה צריכות להתבטל.

יואב סגלוביץ': לא נכון ששני החוקים האלה יזכו לפטור מחובת הנחה, הן בשאלות היסוד.

יואב סגלוביץ': אני לא מדבר על זה שגם לא יהיו חוקים אפקטיביים, ונדבר על זה בוועדה אם זה יגיע.

אורי מקלב: תראו מי שאומר את זה, אז קל וחומר.

אורי מקלב: אם חוקר משטרה לשעבר אומר את זה, כשהוא היה צריך להיות מעוניין כן לתת את האפשרות אז קל וחומר, ואני אומר את זה למשרד המשפטים.

יואב סגלוביץ': אני אומר לך יותר מזה.

יואב סגלוביץ': אני הייתי מעורב בחקיקת חוק נתוני תקשורת בזמן שזה היה בכנסת בגלגולים הקודמים שלי בתפקידים אחרים.

יואב סגלוביץ': החוק הזה הוא חוק בלתי מידתי.

יואב סגלוביץ': אני לא מבין כיצד היועץ המשפטי לממשלה אישר להביא אותו בצורה הזו.

יואב סגלוביץ': זה שאין לנו נתונים בכל הסיפור הזה – זה קטע לא ברור לי לגמרי.

יואב סגלוביץ': אני ממש חושב שזה לא נכון לתת פטור מחובת הנחה עוד לפני כל הסיפור במליאה.

מרב מיכאלי: אבי, לפני ההצבעה אני רוצה להתייחס לנושא הזה.

אברהם (אבי) ניסנקורן: אנחנו בסיטואציה שאנחנו עוברים למשטר של תקנות שעת חירום בלי פיקוח פרלמנטרי תקופה מסוימת.

אברהם (אבי) ניסנקורן: הוגש בג"צ בנושא הזה.

אברהם (אבי) ניסנקורן: אנחנו חשבנו שנכון שהכנסת תקיים משטר של פיקוח פרלמנטרי בנושאים האלה וזה חייב לעבור לפה.

אברהם (אבי) ניסנקורן: זו הסיבה שאנחנו עוד לפני שהיתה פנייה של הממשלה, הודענו שנעשה היום ישיבה מיוחדת במליאה בשביל לקדם את זה.

אברהם (אבי) ניסנקורן: אני חושב שחשוב שהכנסת תקיים את הדיון הזה.

אברהם (אבי) ניסנקורן: אנחנו צריכים לעשות פה איזון בין הצורך בשמירה על הציבור מפני צעדים שהם לא מידתיים ברמה של התנהלות משטרית או מעצרים או כל התנהלות אחרת לבין מצב החירום שבו נמצאת מדינת ישראל.

אברהם (אבי) ניסנקורן: הדרך לפתור את זה היא בכך שהוועדות הרלוונטיות יעשו דיון ענייני.

אברהם (אבי) ניסנקורן: זה לא תפקיד ועדה מסדרת לעשות את הדיון הזה.

אברהם (אבי) ניסנקורן: אם לא ניתן עכשיו את הפטור מחובת הנחה, זה לא ישנה הרבה.

אברהם (אבי) ניסנקורן: הדיון בעצם מתחיל ביום שני והתקנות פוקעות ביום שלישי.

אברהם (אבי) ניסנקורן: זאת אומרת, אנחנו נאפשר דיון רק של יום אחד בוועדות הרלוונטיות: בוועדת הקורונה ובוועדת החוץ והביטחון.

אברהם (אבי) ניסנקורן: אם אנחנו נאפשר את הפטור, זה עדיין לא אומר שאנחנו נעביר את זה בקריאה שנייה ושלישית, אבל אנחנו נאפשר דיון ענייני כבר היום וכבר ביום ראשון ושני בבוקר בוועדות השונות.

אברהם (אבי) ניסנקורן: לכן, אני חושב שברמת אחריות פרלמנטרית אנחנו צריכים לעשות את זה.

יואב סגלוביץ': אתה טועה, אבי.

יואב סגלוביץ': אני רוצה להגיד לך מדוע.

יואב סגלוביץ': תקנות לשעת חירום יפקעו – בסדר גמור.

יואב סגלוביץ': אפשר להתמודד עם החוקים הקיימים, לא צריך - - -

אברהם (אבי) ניסנקורן: אבל זו דעתך.

מרב מיכאלי: אבי, זה לא יכול להיות שמי שנמצאת בחדר השני לא יכולה לקבל רשות דיבור.

אברהם (אבי) ניסנקורן: אנחנו נאפשר שלוש דקות לכל מי שרוצה לדון ונעשה הצבעה.

אברהם (אבי) ניסנקורן: קארין אלהרר, בבקשה.

אברהם (אבי) ניסנקורן: קארין, לפי ההנחייה, אנחנו מאפשרים את הדיון, אבל אנחנו מצפים שהלשכה המשפטית במהלך היום תיתן הנחיות מסודרות לכל הוועדות.

קארין אלהרר: קודם כל, אני רוצה להודות לך על כך שאתה מאפשר לי לדבר, אם כי אני חייבת למחות בתוקף כי בוועדות אחרות לא נשאלה השאלה.

קארין אלהרר: אני לא ביקשתי להצביע מרחוק, אני ביקשתי לדבר מרחוק.

קארין אלהרר: נראה לי שאם ועדות אחרות יכולות, גם ועדת הכנסת יכולה.

קארין אלהרר: לגופו של עניין, תקנות שעת חירום אומנם הותקנו אבל לתקופת זמן מאוד קצרה.

קארין אלהרר: לא בכדי הממשלה צריכה להעביר את זה לפיקוח של הכנסת.

קארין אלהרר: אני ביקשתי את זה מיושב-ראש הכנסת בחג הראשון.

קארין אלהרר: אני חושבת שטוב שמקיימים את הדיון, אבל אין שום סיבה להעביר את החוק הזה למליאת הכנסת ולקדם אותו בחקיקה, גם לא מתוך איזושהי הבנה שאולי נעצור את זה.

קארין אלהרר: זה חוק שהוא לא מידתי, הוא לא טוב, אין נתוני בסיס.

קארין אלהרר: אני לא מבינה איך מביאים לכנסת הצעת חוק בלי נתוני בסיס.

קארין אלהרר: אי-אפשר להשלים עם הכול בשם המלחמה בקורונה.

קארין אלהרר: המלחמה בקורונה היא חשובה, צריך לעשות אותה בנחישות אבל לא תוך פגיעה לא מידתית בזכויות אדם.

קארין אלהרר: התקנות האלה יפקעו ביום שלישי.

קארין אלהרר: אין סיבה להתחיל תהליך ביום שני כשאתה יודע טוב מאוד שיש רוב לדבר הזה בכנסת.

קארין אלהרר: אני מתנגדת, אני מפצירה בחבריי שמצביעים להתנגד לדבר הזה.

קארין אלהרר: אפשר להילחם בקורונה מבלי לפגוע פגיעה כל כך לא מידתית.

קארין אלהרר: תודה רבה.

אברהם (אבי) ניסנקורן: מרב, בבקשה.

מרב מיכאלי: קודם כל, בואו נעשה הבחנה בין שני דברים: מה שמתנהל בתקנות לשעת חירום ונמצא כרגע בדיון בבית המשפט העליון ממש בשעה זו, תיכף ומייד, ואכן התקנות בהיותן לא ראויות דינן להתבטל, וזה דבר שנמצא כאמור בדיון בבית המשפט העליון.

מרב מיכאלי: תפקיד הכנסת הוא לא להיות בייביסיטר של הממשלה ולדאוג לה מהר מהר לתחליף לדבר לא ראוי שנעשה בתקנות שעלולות להתבטל ולסדר לה את זה בחקיקה לא ראויה בהליך לא ראוי לכנסת.

מרב מיכאלי: אבי, אני מאוד אשמח שתקשיב כי זה מתייחס נקודתית למה שאתה אמרת.

מרב מיכאלי: חלק מהדיון בכנסת הוא בדיוק הפרוצדורה הזו של האם לאפשר או לאפשר את קיצור התהליך בדמות פטור מחובת הנחה.

מרב מיכאלי: המשמעות של פטור מחובת הנחה הוא שבדיוק הימים האלה שבהם כל מיני גורמים שחובתם האזרחית להגיש את ההתייחסות שלהם לחקיקה הזו יקבלו את האפשרות לעשות את זה – זה כל הרעיון שיש זמן הנחה, בשביל שהחוקים יהיו מונחים, אזרחיות ואזרחים וארגונים אזרחיים, רשויות אחרות וכל מיני אנשים שהם בעלי עניין יוכלו לראות אותם, בוודאי כשמדובר בחקיקה כל כך משמעותית, כל כך דרקונית וכל כך מסוכנת, בוודאי מסוכנת במצב המשברי שבו אנחנו נמצאות ונמצאים בו.

מרב מיכאלי: אני עושה פה כוכבית ומדגישה.

מרב מיכאלי: המשבר שמדינת ישראל נמצאת בו על כל היבטיו לא רק שאסור שהוא יגרום לנו להיחפז בחקיקה כזו, אלא להיפך – הוא מחייב אותנו להפגין יותר אחריות ויותר רצינות בתהליך עצמו.

מרב מיכאלי: לכן, בדיוק מהסיבות האלה אסור לנו לאפשר פטור מחובת הנחה.

מרב מיכאלי: צריך לאפשר לתהליך הזה, ככל שיש בכלל מקום לחקיקה כזו להתקיים, כאמור, בעיניי אין לה מקום, והכנסת לא צריכה לאשר אותה, אבל באופן שהדברים מתנהלים עם ממשלה שלא נבחרה שמבקשת להניח את החוקים האלה, אסור שהכנסת תקצר לה את התהליכים ותיתן לה פטור מחובת הנחה.

אברהם (אבי) ניסנקורן: אני רק רוצה להגיד שאנחנו נותנים פטור רק לקריאה ראשונה – זו הבקשה.

קריאות: זה לא משנה, זה תחילת התהליך.

מרב מיכאלי: אני חושבת שיש אי-הבנה.

מרב מיכאלי: כשאתה נותן פטור מקריאה ראשונה, אתה נותן אפשרות להביא את זה היום למליאה, היום לדבר על זה במליאה והיום להתחיל את הדיון בוועדות, וזה מה שלקוי פה בדיוק, משום שכל הגורמים שצריכים להיות מסוגלים להגיע לוועדות האלה, וכרגע זה אומנם יהיה בעיקר בצורה מקוונת, ולהגיע לחברות וחברי הכנסת כדי שיגבשו את דעתם, אין להם מתי לעשות את זה כי הדבר הזה יתחיל היום, במקום שיהיה להם את היום, את סוף השבוע ואת יום ראשון כדי לגבש את העמדה שלהם, לדרוש את הנתונים הנוספים, להביא נתונים שהם לא תלויים ברצון הטוב של הממשלה, ולהכין את הדיון שאמור להתחיל ביום שני.

אברהם (אבי) ניסנקורן: אני אומר את דעתי ולכל אחד יש את הדעה שלו.

אברהם (אבי) ניסנקורן: אני חושב שאם יש תקנות שהן דחופות ותפקיד הוועדה כרגע זה להגיד אם אנחנו ממליצים או לא ממליצים ותפקיד המליאה לאשר או לא לאשר, צריך לאפשר את הדיון הענייני והמהותי ולא להתחיל אותו ביום שני כשהתקנות פוקעות ביום שלישי.

מרב מיכאלי: אבל זו הטעות.

קארין אלהרר: אבל זה לתקן עוול בעוול.

קריאה: לא, זה להחליף עוול בעוול.

אברהם (אבי) ניסנקורן: ולכן, למרות שהתבקש פטור בשלוש הקריאות אני לא מבקש אישור לפטור בשלוש הקריאות אלא רק בקריאה הראשונה.

פנינה תמנו: מתי יתקיים הדיון?

פנינה תמנו: היום?

אברהם (אבי) ניסנקורן: הוא מתחיל היום, והוא יהיה בראשון ושני.

מרב מיכאלי: מי ערב לי שאחרי שהוועדות יעשו מהר מהר את הדיונים לא יבקשו לתת פטור - - -?

אברהם (אבי) ניסנקורן: למה מהר מהר?

אברהם (אבי) ניסנקורן: חזקה על ועדת הקורונה שזה יגיע אליה, למשל, שתעשה דיון היום, יום ראשון ויום שני.

מרב מיכאלי: אדוני, אם אתה שואל אותי, אני הייתי מאמינה שחזקה על הוועדה המסדרת בשבתה כוועדת כנסת שהיא תעשה את החישוב הראוי ולא תיתן פטור להנחות כאלה מחובת הנחה לקריאה ראשונה.

מרב מיכאלי: חזקה על ועדה מסדרת בשבתה כוועדת כנסת שלא תעשה את הדבר חסר האחריות ותאפשר פטור מהנחה לקריאה ראשונה.

משה ארבל: מכובדי היושב-ראש, אני אקדים ואומר שאני כמובן תומך בהקדמת הצעות החוק האלה לכנסת, מסיבה פשוטה.

משה ארבל: אנחנו לא יכולים לבוא לציבור ולומר כל הזמן: אנחנו דורשים פיקוח פרלמנטרי.

משה ארבל: התהליכים האלה של תקנות שעת חירום הם תהליכים פוגעניים שנעשים בצורה מאוד מאוד קיצונית, וכשזה מגיע לפתחנו לכנסת לא יתכן שאנחנו אומרים: בואו ניקח את זה הזמן.

משה ארבל: עם כל הכבוד, לא מדובר כאן בפרקי זמן של 45 ימים, מדובר כאן על חמישי או שני.

משה ארבל: לכן, אני סבור שנכון יהיה שהכנסת תקדים ותביא את הדיון הזה לפתחה ותנהל דיון אמיתי.

משה ארבל: עם כל הכבוד, השכל לא נמצא בממשלה, וגם אם אנחנו כחברי כנסת תומכים בממשלה הקיימת, אנחנו יכולים להגיש הסתייגויות ולהביע ביקורות ודאגה.

משה ארבל: נתוני תקשורת, למשל – מי לידינו יתקע שלא תהיה אכיפה דווקא לציבור החרדי שיש לו מספרי טלפון כשרים שיודעים בודאות לזהות אותם.

משה ארבל: יש היום שיטור יתר ביחס לציבור החרדי.

משה ארבל: מי לידינו יתקע שלא יהיה שיטור יתר ביחס לאוכלוסייה הערבית בישראל על-פי שמות?

משה ארבל: לכן, אנחנו נשאל שאלות קשות ונדרוש תשובות מהממשלה.

משה ארבל: אני בטוח כמעט במאת אחוזים שנוסח הצעת החוק שמונח כעת לא יהיה הנוסח שיעבור בקריאה שנייה ושלישית.

משה ארבל: יחד עם זאת, אנחנו לא יכולים לומר: תנו לכנסת כוח לפיקוח פרלמנטרי ואחר כך לקחת את הזמן.

משה ארבל: זה שעת חירום.

משה ארבל: אם זה יכול להציל חיים, זה קריטי.

משה ארבל: כדאי, ואני ממליץ לחבריי, לקחת את הסמכות הזו ואת האחריות ולעשות עבודה פרלמנטרית אמיתית גם אם יהיה צריך להישאר בוועדות עד השעות הקטנות של הלילה.

משה ארבל: תודה רבה.

בועז טופורובסקי: מה שאתה אומר יקרה רק אם לא נאשר את זה.

בועז טופורובסקי: לאשר את זה זה להיות חותמת גומי, הרי זה התהליך שקרה עכשיו.

בועז טופורובסקי: הרי אם אנחנו נאפשר עכשיו את הפטור מחובת הנחה זה להפוך להיות חותמת גומי.

אברהם (אבי) ניסנקורן: למה?

אברהם (אבי) ניסנקורן: זה רק העברה לוועדה לדיון.

בועז טופורובסקי: אני מנסה להסביר למה.

בועז טופורובסקי: הרי מה קרה עד עכשיו?

בועז טופורובסקי: הממשלה עשתה מה שהיא רוצה והגיע היועץ המשפטי לממשלה, וגם עכשיו פנו לבג"צ, ובעקבות מה שהוא אמר מביאים את זה לכנסת.

בועז טופורובסקי: אנחנו פועלים לפי החליל של הממשלה ומעבירים את זה עכשיו עם פטור מחובת הגשה, נעביר את זה מהר לפני שיפוג תוקף התקנות.

בועז טופורובסקי: כנסת מתפקדת צריכה להגיד: סליחה, עם כל הכבוד, 140 הרוגים יש מהקורונה וזה איום ונורא, אבל זה לא סיבה עכשיו להילחץ סביב התקנות ולגרום לזה שיהיה פיקוח על כל אזרח ואזרחית במדינת ישראל.

בועז טופורובסקי: קצין במשטרת ראשון לציון יכול לבוא עכשיו ולהגיד: בואו נראה איפה היה זה מרחוב עין הקורא 4, כי הוא עושה בדיקה מדגמית, וזה משהו שאנחנו לא יכולים להרשות לעצמנו.

בועז טופורובסקי: לא יקרה כלום במדינת ישראל אם שבוע ימים לא יהיה פיקוח, כמו שהוא לא היה עד היום, על כל אזרח ואזרחית, לא מהשב"כ ולא מהמשטרה.

בועז טופורובסקי: יתרה מזאת, אני חושב שאנחנו צריכים להתחיל להוביל את סדר-היום, וזה חלק מהסיבה שדרשנו ביחד, חבר הכנסת ניסנקורן, להקים את הוועדה הזו ואת הוועדות הזמניות.

בועז טופורובסקי: החוק הראשון שעשה גנץ יושב-ראש המפלגה שהוא גם יושב-ראש הכנסת, חבר הכנסת גינזבורג שיושב כאן, חברת הכנסת פנינה תמנו שטה שיושבת בוועדת השנייה, ולדעתי גם חבר הכנסת יזהר שי, אם הוא עדיין יושב שם, הצעות החוק הראשונות שהם חתומים עליהם זה הצעת חוק-יסוד: הממשלה (תיקון – הגבלת כהונת ראש הממשלה), הצעת חוק: יסוד הממשלה (תיקון – הפסקת כהונה של ראש ממשלה מחמת הגשת כתב אישום), והצעת חוק-יסוד: הממשלה ( תיקון- לא יוטל להרכיב על - - - כתב אישום, כתב אישום.

פנינה תמנו: בועז, לפני הקורונה, לפני הקורונה.

בועז טופורובסקי: אני חושב שאנחנו כוועדה צריכים לבוא ולדרוש את זה ולא עכשיו לבוא, אחרי שכבר בא יועץ המשפטי לממשלה ובאה הממשלה ואומרת: מהר מהר תאשרו את מה שאנחנו כבר החלטנו, ואז יוצא שאנחנו נהיה חותמת גומי.

בועז טופורובסקי: אני חולק עליך, חבר הכנסת ארבל.

בועז טופורובסקי: אתה תראה שאם אנחנו נלך ככה, לפי הסדר הזה, לא יהיו תיקונים בהצעת החוק.

אברהם (אבי) ניסנקורן: תודה רבה.

אברהם (אבי) ניסנקורן: יזהר, בבקשה.

יזהר שי: תודה רבה, אדוני היושב-ראש.

יזהר שי: אני מבקש להעיר שתי הערות: ראשית, אני מצטרף למחאתה של חברת הכנסת קארין אלהרר.

יזהר שי: זה לא הערה נגדך, אדוני היושב-ראש, זה הערה נגד כולנו.

יזהר שי: חברים, יש הצעת חוק ואני קורא לכל אחד מכם לדחוף אותה בסיעה שלו.

יזהר שי: הסיבה היחידה שההצעה הזו לא אושרה בינתיים היא שלכל אחת מהסיעות יש כל מיני חששות וכו'.

יזהר שי: אני מדבר על ההצעה שתאפשר לנו לדון מרחוק, להצביע מרחוק, גם במליאה וגם בוועדות.

יזהר שי: יש חבר כנסת מיהדות התורה עכשיו בבידוד.

יזהר שי: בקלות יכול להיות מצב שסיעה שלמה נמחקת מהכנסת לשבועיים וזה פגיעה בהליך הדמוקרטי.

יזהר שי: אם לא תלחצו על הסיעות שלכם, וכל אחד במקום שלו, אחת הסיעות תימחק מפה מתישהו בשבועיים-שלושה הקרובים, וזו פגיעה קשה מאוד בדמוקרטיה הישראלית.

אורי מקלב: לא בכל הסיעות חברי הכנסת דבוקים האחד לשני.

אורי מקלב: ביהדות התורה זה נכון, אבל זה לא בהכרח נכון במקומות אחרים.

יזהר שי: יש לי כבוד רב, אבל זו יכולה להיות ועדה, למשל.

יזהר שי: חס וחלילה אסור לוועדת הקורונה החל ממחר בגלל הידבקות של מישהו להמשיך לעבוד.

יזהר שי: קחו את זה בחשבון.

יזהר שי: אנחנו במרוץ נגד הזמן.

יזהר שי: הסיבה היחידה שהחוק הזה לא עלה לקריאות זה התנגדויות בסיעות השונות בגלל כל מיני תירוצים שלא קשורים בכלל למהות עצמה.

יזהר שי: זה תלוי בנו ולא באחרים.

יזהר שי: לעניין שלשמו התכנסנו – אדוני היושב-ראש, אני אצביע בעד הקיצור של ההליכים, אבל בלב כבד.

יזהר שי: אני חושב שההערות שעלו פה הן נכונות ביותר.

יזהר שי: יש פה דיונים מאוד משמעותיים שחייבים לקיים.

קארין אלהרר: יזהר, עוד אין משמעת קואליציונית, מה אתה מצביע בעד בלב כבד?

יזהר שי: חברת הכנסת אלהרר, כי אני חושב שזה הדבר הנכון לעשות.

יזהר שי: זה לא קשור למשמעת קואליציונית, זה קשור למשמעת אזרחית.

יזהר שי: אנחנו משרתי ציבור ואנחנו צריכים לדאוג למלחמה בקורונה.

יזהר שי: יש הרבה דברים שאפשר לעשות באמצעות האמצעים הללו, אבל הוועדות שידונו בזה צריכות להקפיד על קוצו של יו"ד לשמירה על פרטיות, לנהלים, לשקיפות ולכל דבר, ואני מקווה שבאמת יהיו דיונים.

יזהר שי: חברים, הוועדות צריכות להתכנס היום ולהתחיל לעבוד, שיעבדו כל הלילה ועד שעתיים לפני כניסת השבת, במוצאי שבת וביום ראשון, ושידונו ושיביאו את כל האנשים.

יזהר שי: אין שום סיבה לעכב.

יזהר שי: אנחנו במלחמה ובמלחמה מתנהגים כמו במלחמה, צריכים לקצר תהליכים.

יזהר שי: תודה.

אברהם (אבי) ניסנקורן: אני מצטרף למה שאמר יזהר.

אברהם (אבי) ניסנקורן: אנחנו נותנים פטור רק לקריאה ראשונה, זו הבקשה.

אברהם (אבי) ניסנקורן: אנחנו רוצים לאפשר דיון ענייני בוועדות לפני שהתקנות פוקעות ביום שלישי.

אברהם (אבי) ניסנקורן: יכול להיות שאתה צודק שלא צריך את החוק הזה, ויכול להיות שכן צריך את החוק.

אברהם (אבי) ניסנקורן: אנחנו מבקשים את הפטור בשביל לאפשר את הדיון בוועדות.

קארין אלהרר: אז למה אתה מכניס את זה למסלול?

אברהם (אבי) ניסנקורן: כי אחרת תהיה פקיעה לפני שאנחנו דנים בדברים האלה.

קארין אלהרר: אז תהיה פקיעה, מה קרה?

אברהם (אבי) ניסנקורן: אנחנו חלוקים.

אברהם (אבי) ניסנקורן: יואב, בבקשה.

יואב סגלוביץ': אני חושב שהחוקים האלה הם חוקים מיותרים מקצועית.

יואב סגלוביץ': הקשר בינם לבין המאבק בקורונה הוא רק בשם שמתכנסים תחתיו.

יואב סגלוביץ': גם היום משטרת ישראל יכולה לעשות את חובתה ולעשות בדיקות מדגמיות כלפי אנשים שנמצאים תחת צו.

יואב סגלוביץ': האנשים האלה ידועים, הם יודעים לעשות את זה.

יואב סגלוביץ': אותו דבר לגבי הארכות המעצר בבית המשפט.

יואב סגלוביץ': גם בהצעת החוק פנימה כתוב שהמודל הזה מתקיים.

יואב סגלוביץ': אבל אני חושב שלהגיע לכנסת בלי שום נתון שמסביר מדוע זה דחוף וחשוב, מדוע אמצעים אחרים לא נמצאים בכלל, אני חושב שזה פשוט דבר לא נכון מקצועית.

יואב סגלוביץ': זה שאנחנו אומרים: קורונה, קורונה, לא כל דבר - - -

משה ארבל: אבל זו הזדמנות לפקח ולשאול שאלות.

יואב סגלוביץ': ארבל, החוקים הקיימים מאפשרים היום למשטרה לפקח על כל מה שהיא צריכה לפקח ולבתי המשפט להאריך את המעצרים שהיא צריכה להאריך.

יואב סגלוביץ': לכן, הם מיותרים.

יואב סגלוביץ': מרגע שאתה גולש וחורג בזכויות האזרח הבסיסיות בהקשר הזה, זה מדרון שביום שאתה נכנס אליו אז בפעם הבאה יהיה קל יותר.

יואב סגלוביץ': מדבר אליכם מישהו שבא ממערכת האכיפה, החוקים האלה מיותרים ולא מידתיים.

אברהם (אבי) ניסנקורן: תודה.

קריאה: למה המשטרה מבקשת את זה?

אברהם (אבי) ניסנקורן: פנינה, בבקשה.

פנינה תמנו: אדוני היושב-ראש, לאחר ששמעתי את חבריי ואת יואב, ואי אפשר להתעלם מהרקע שהוא בא מגיע בתור ניצב במשטרה, אני חייבת לומר שדעתי אינה נוחה מהחוק הזה כי אנחנו לא מקבלים מספיק פרטים.

פנינה תמנו: אני מבינה שבהמשך יתקיים דיון יותר מעמיק ומהותי בוועדה הרלוונטית, אבל צריך לחשוב על האיזון שבין הצלת נפשות בזמן הקורונה והרצון שלנו להגן על הציבור, לבין האיזון הנדרש מול החופש שהמשטרה מקבלת, ואני חייבת פה להזכיר שהיו אירועים לא קטנים במספר סביב אלימות משטרתית לאחרונה.

פנינה תמנו: גם אם אתמוך בסוף בהעברת הפטור, וזה מה שאני כנראה אעשה מתוך הבנה שהצלת נפשות גוברת על החששות שלי, אני מבקשת לדעת האם השר לביטחון הפנים וממלא מקום המפכ"ל לצד השחרור מנהלים שהם לא רגילים ומתן תקנות שהן מרחיקים לכת, האם הם מעבירים הכשרות על מידתיות, על מגבלת הכוח, הפיקוח שיש על שוטרים, איך מטפלים במקרים שהם רואים שהיתה אלימות משטרתית.

פנינה תמנו: אלו דברים שאנחנו נחשפים אליהם.

קארין אלהרר: כמו שהם טיפלו עד היום, פנינה – בדיוק כך.

פנינה תמנו: אני מאוד מקווה שלא.

פנינה תמנו: אני כן חושבת שצריך לדאוג שהדיון ייעשה כבר היום אם כבר נתנו את הפטור.

פנינה תמנו: צריך לקיים היום את הדיון ולהקדיש לו את מרבית הזמן.

פנינה תמנו: אנחנו נמצאים כבר בשעה 11:30 ואני מקווה שהוועדות הרלוונטיות יספיקו לעשות את הדיון, אבל ללא ספק צריך לשאול את השאלות שאמרתי לגבי המידתיות, מגבלת הכוח, הפיקוח של הדרגים הבכירים, וגם מה הם עושים במידה ויש תלונות מצד האזרחים, והגנה על זכויות אזרח במידה ושוטר מסוים מרשה לעצמו לפגוע בזכויות יתר על המידה.

אברהם (אבי) ניסנקורן: תודה רבה.

אברהם (אבי) ניסנקורן: שוב, אני רוצה לציין שביקשו שנאשר פטור לשלוש הקריאות ואנחנו לא מאשרים – רק לקריאה ראשונה.

אברהם (אבי) ניסנקורן: איתן גינזבורג, בבקשה.

איתן גינזבורג: תודה, אדוני היושב-ראש.

איתן גינזבורג: אני מצטרף לעמדה שלך שמדברת על מתן פטור.

איתן גינזבורג: דעתי אינה נוחה מהחוק.

איתן גינזבורג: הוא חוק דרקוני, מרחיק לכת, אין ספק שהוא צריך לעבור שינויים ומסמרות עד שייצא מבית המחוקקים כחוק, אם בכלל.

איתן גינזבורג: אולי הוא ייפול בוועדה.

איתן גינזבורג: אבל לא לאפשר את הדיון לפחות במשך יומיים, ראשון ושני, ולחכות לשעה 16:00 ביום שני ורק אז לדון על התחלת העסק הזה, זה נראה לי קצת קטנוני.

איתן גינזבורג: לכן, אם הממשלה, שהיא היום אחראית על אכיפת העניינים בכל התחומים שאנחנו מצויים בהם, מבקשת בגלל דחיפות הדבר, צריך לאפשר את קיום הדיון.

איתן גינזבורג: אף אחד לא קובע שהחוק יעבור, בטח לא במתכונתו הנוכחית.

איתן גינזבורג: כולם, ואני מרגיש סביב השולחן הזה, ואני מניח שזה יקרה גם כשהוא יעבור לוועדות האחרות הרלוונטיות, לא מרגישים בנוח עם החוק.

איתן גינזבורג: אבל למה לאפשר את זה?

איתן גינזבורג: למה חברי יש עתיד מתנגדים היום למתן פטור מחובת הנחה בקריאה ראשונה?

איתן גינזבורג: איזה סיבה יש לזה?

איתן גינזבורג: למה אי-אפשר להתחיל לדון זה ביום ראשון?

איתן גינזבורג: למה לבזבז עוד יום?

איתן גינזבורג: האם כי זה עיקרון?

איתן גינזבורג: אני חושב שאנחנו בתקופה שצריך לאפשר את הדיון הזה כי יכול להיות שהדיון לא יסתיים עד יום שלישי.

איתן גינזבורג: אולי הוא יימשך עד יום רביעי ואולי עד שבוע הבא, אבל בואו נתחיל אותו.

איתן גינזבורג: למה לדחות את תחילת הדיון?

איתן גינזבורג: לכן, אני מצטרף לעמדת היושב-ראש שצריך להעניק פטור מחובת הנחה לקריאה ראשונה ולראות איך הכנסת מטפלת בחוק הזה ככל שהיא מוצאת לנכון.

אברהם (אבי) ניסנקורן: תודה רבה.

קארין אלהרר: תעשו טובה, תוותרו על הטפות המוסר שלכם.

קארין אלהרר: שימו אותן בצד רגע.

קארין אלהרר: אנחנו לא דואגים פחות מכם.

קארין אלהרר: .

אברהם (אבי) ניסנקורן: לא מטיפים מוסר.

אברהם (אבי) ניסנקורן: זה הדדי, דרך אגב.

אברהם (אבי) ניסנקורן: חבר הכנסת עופר כסיף, בבקשה.

עופר כסיף: אני מצטרף למה שאמרו קודם חבריי יואב סגלוביץ' ובועז טופורובסקי.

עופר כסיף: קודם כל, החוק הזה הוא חוק פסול.

עופר כסיף: לא רק שהוא לא מידתי, הוא פסול מאל"ף ועד ת"ו מסיבות שהוזכרו וגם מסיבות שלא הוזכרו.

עופר כסיף: אני אומר פה דבר אחד מאוד מאוד חשוב.

עופר כסיף: במדינה מתוקנת, בוודאי מדינה דמוקרטית, ואין מדינה מתוקננת שאיננה דמוקרטיה, ציבור האזרחים לא נתפס כאויב.

עופר כסיף: החוק הזה מתייחס לציבור האזרחים כאויב.

עופר כסיף: על מי שמים מעקב, ולמה?

עופר כסיף: אני מסכים למה שאמר קודם ידידי משה ארבל לגבי הציבור החרדי ולגבי הציבור הערבי שהם שני הציבורים המרכזיים שעומדים בפני מעקב, עם כל מה שמשתמע מזה.

עופר כסיף: בחברה דמוקרטית מתוקנת ציבור האזרחים נתפס על-ידי השלטון כפועל על-פי החוק, כמציית לחוק, כאשר רק המיעוט הוא זה שמפר אותו.

עופר כסיף: רק במשטרים חשוכים דיקטטוריים הציבור נתפס כסכנה לשלטון ולככזה שלא מציית לחוק ולכן צריך לעקוב אחריו.

עופר כסיף: בחוק הזה למעשה מובלעת תפיסה כאילו אזרחי המדינה הם אויבים של השלטון.

עופר כסיף: לכן, צריך לזרוק את החוק הזה מאל"ף ועד ת"ו לפח האשפה של ההיסטוריה.

עופר כסיף: אבל כדי לדון בו לעומק בלי קשר למה יהיה סופו חייבים לנהל דיון מעמיק, והדבר הזה לא יכול להיעשות על-ידי פטור מהנחה, גם אם זה רק לקריאה ראשונה.

עופר כסיף: לכן, אני מתנגד לפטור מהנחה כפי שאני אתנגד לחוק ככלל.

עופר כסיף: אבל דיון צריך להיות דיון רציני, וכמו שאמר קודם ידידי בועז, אם הדיון יתמשך והתקנות לשעת חירום יפקעו – טוב מאוד, שיפקעו.

אברהם (אבי) ניסנקורן: תודה רבה.

אברהם (אבי) ניסנקורן: אלכס קושניר.

אלכס קושניר: אני לא מבין למה אנחנו כל הזמן ממשיכים להיות חותמת גומי של ממשלת מעבר שלא נבחרה כבר במשך שנה וחצי, אם אינני טועה.

אלכס קושניר: הרי שום דבר לא הפריע לממשלה להניח את החוק הזה גם לפני כן, רק אחרי שהיה האיום של בג"צ ופתאום כולם בלחץ אז עכשיו צריך לאשר את החוק הזה.

אלכס קושניר: אני חושב שזה לא נכון.

אלכס קושניר: אבי, במקום להניח כאן בקשה לפטור מחובת הנחה לחוקים שמגבילים את הקדנציה של ראש הממשלה ומגבילים את הקדנציה שלו תחת כתב אישום כמו שאנחנו דורשים, אתם ממשיכים להיות חותמת גומי.

אלכס קושניר: לכן, אני אצביע נגד פטור מחובת הנחה לחוק הזה.

אלכס קושניר: שנית, אני מבקש שסוף סוף תניחו את הבקשה שאנחנו מבקשים כבר מאז שהבחירות האלה הסתיימו.

אלכס קושניר: בואו נעשה את זה, בואו נעביר את שני החוקים האלה, ואולי אז תהיה לכם איזשהו מנוף כדי ל- - - את ממשלת האחדות שאתם קוראים לה ממשלת חירום אבל זו ממשלה כל כך שמנה של 34 שרים ושני מעונות ועוד דברים שאתם רוצים שם לכתוב.

שלמה קרעי: אתם פשוט חבורה של לוזרים, חבר הכנסת קושניר.

שלמה קרעי: אתם לא מסוגלים להתמודד עם הבן אדם היחיד שמביא - - -

פנינה תמנו: קרעי, למה אתה חייב לקלל?

פנינה תמנו: למה כל הדיון חייב לרדת תמיד לפסים כאלה?

אלכס קושניר: אתם רוצים?

אלכס קושניר: בואו נעשה מנוף אמיתי כדי שתוכלו סוף סוף להתקדם ולזחול לממשלת נתניהו.

אברהם (אבי) ניסנקורן: תודה רבה.

אברהם (אבי) ניסנקורן: אופיר כץ.

פנינה תמנו: מי שמשתמש במילים של גנאי וקללות, צריך להגיד לו במקום.

שלמה קרעי: חברת הכנסת תמנו שטה, אל תחנכי אותי.

שלמה קרעי: - - -

אברהם (אבי) ניסנקורן: שלמה, אני קורא אותך לסדר פעם ראשונה.

פנינה תמנו: קרעי, באמת, תעשה לנו טובה.

פנינה תמנו: שלמה, די להיות פופוליסט.

פנינה תמנו: אתה יכול לדבר בשפה קצת יותר מכובדת ועדיין הדברים שלך - - -

שלמה קרעי: את לימדת אותי מה זה פופוליזם, חברת הכנסת שטה.

אברהם (אבי) ניסנקורן: אני קורא אותך לסדר פעם שנייה, שלמה.

פנינה תמנו: מספיק כבר עם השטויות שלך.

פנינה תמנו: הוא אומר "לוזרים" וזה, אני לא חושבת שזה ראוי להשתמש במילים האלו.

אברהם (אבי) ניסנקורן: אבל קראתי לו לסדר, פנינה.

פנינה תמנו: תודה.

אברהם (אבי) ניסנקורן: אופיר, בבקשה.

אופיר כץ: שלום לכולם.

אופיר כץ: קודם כל, בפתח דבריי אני רוצה להודות לשוטרי משטרת ישראל שבימים האחרונים, בשבוע האחרון, שני ערבי חג וחג, אנחנו היינו בבתים הם היו בחוץ, בשטח, בעבודה, ושמרו על הסדר.

אופיר כץ: זו הזדמנות טובה להגיד להם תודה רבה.

קריאות: נכון, חד-משמעית.

אופיר כץ: אנחנו בשעת חירום, והצעת החוק כמובן באה מדרישת מגופי הביטחון אצלנו.

אופיר כץ: אני בטוח שהם לא עושים את זה בשביל הכיף או בגלל שסתם בא להם לחדור לפרטיות של אזרחי מדינת ישראל.

אופיר כץ: מה לעשות?

אופיר כץ: יש אנשים שמפרים את ההוראות.

אופיר כץ: אם זה במסלול השב"כ או במסלול המשטרה, בשני המסלולים הוכח שאנשים הפרו את ההוראות, גם החולים וגם אלו שנדרשו לבידוד ביתי.

אופיר כץ: לכן, צריך שתהיה, קודם כל, רתיעה, כי בסופו של דבר המהלך הזה נועד לדאוג לבריאות כל הציבור.

אופיר כץ: אם לא נוכל למנוע מאנשים שצריכים להיות בידוד ושאולי הם נושאים את הנגיף מלצאת החוצה ולהדביק אנשים אחרים, אז לא עשינו שום דבר.

אופיר כץ: נאמרו כאן מספרים שהם אולי לא גבוהים, ואולי זה בגלל שהתקנות האלה נכנסו והן כן משפיעות על אנשים והן גורמות להם לצאת פחות מהבית.

אופיר כץ: זה אולי מה שגורם למספרים לא לעלות.

אופיר כץ: אני חושב שאנחנו כוועדה מסדרת לא צריכים לעכב את התהליך.

אופיר כץ: צריך לתת לזה לרוץ.

אופיר כץ: אני סומך על חברי הכנסת בוועדות הרלוונטיות שזה יגיע אליהן שהם ישאלו את השאלות.

אופיר כץ: ואם יצטרכו לעשות תיקונים פה ושם, זה יגיע מהוועדות הרלוונטיות: מוועדת הקורונה ומוועדת החוץ והביטחון, ולא אצלנו.

אופיר כץ: אנחנו כוועדה מסדרת צריכים לשחרר את זה ולתת לזה לרוץ.

אופיר כץ: תודה.

אברהם (אבי) ניסנקורן: אנחנו עוברים להצבעה.

אורי מקלב: לאיזה ועדה?

אברהם (אבי) ניסנקורן: כרגע לא אומרים את שם הוועדה, כרגע אנחנו רק נותנים את הפטור.

ארבל אסטרחן: המליאה תחליט.

אברהם (אבי) ניסנקורן: אם יהיה צורך זה יעבור אלינו.

קריאה: מה זאת אומרת?

קריאה: לוועדת הקורונה.

אברהם (אבי) ניסנקורן: אנחנו מצביעים על בקשת הממשלה להקדמת הדיון בהצעת החוק.

אורי מקלב: אבי, למה אתה לא יכול להגיד לאיזה ועדה אתה רוצה להעביר?

אברהם (אבי) ניסנקורן: אני אומר, זה החלטה של המליאה.

אורי מקלב: אבל מה ההצעה שלך?

אברהם (אבי) ניסנקורן: לגבי הבקשה לפטור – אנחנו מצביעים בשתי הצבעות: האחת, הצעת חוק סדר הדין הפלילי (סמכויות אכיפה- נתוני תקשורת)(הוראת שעה – נגיף הקורונה החדש)

אברהם (אבי) ניסנקורן: (קבלת נתוני מיקום לצורך פיקוח על קיום הוראות הבידוד), התש"ף-2020.

אברהם (אבי) ניסנקורן: הבקשה היתה לשלוש הקריאות, אנחנו מצביעים לפטור בקריאה ראשונה.

אברהם (אבי) ניסנקורן: בבקשה, מי בעד?

אורי מקלב: אני מבקש התייעצות לפני ההצבעה.

אברהם (אבי) ניסנקורן: אורי, אמרת את זה אחרי שהצביעו.

אברהם (אבי) ניסנקורן: אנחנו משלימים את ההצבעה.

אורי מקלב: לא ראיתי הצבעה.

אורי מקלב: אני שאלתי שאלה ועוד לא קיבלתי תשובה.

אברהם (אבי) ניסנקורן: בבקשה, מי בעד?

אורי מקלב: אבי, אתה חוטף הצבעה?

קריאה: אורי ביקש, ואתם פשוט לא שמעתם קודם.

קריאה: הוא ביקש את זה קודם.

אברהם (אבי) ניסנקורן: אורי, בבקשה, חמש דקות.

אברהם (אבי) ניסנקורן: ב-11:50 מתכנסים.

אברהם (אבי) ניסנקורן: אנחנו פותחים שוב את הדיון וחוזרים להצבעה על פטור מהנחה לקריאה ראשונה להצעת חוק סדר הדין הפלילי (סמכויות אכיפה – נתוני תקשורת)(הוראת שעה - נגיף הקורונה החדש)

אברהם (אבי) ניסנקורן: (קבלת נתוני מיקום לצורך פיקוח על קיום הוראות הבידוד), התש"ף-2020.

אברהם (אבי) ניסנקורן: מי בעד מתן הפטור לקריאה ראשונה?

אברהם (אבי) ניסנקורן: הבקשה אושרה.

אברהם (אבי) ניסנקורן: עשרה.

אברהם (אבי) ניסנקורן: מי נגד?

אברהם (אבי) ניסנקורן: מי נמנע?

אברהם (אבי) ניסנקורן: אושר.

אברהם (אבי) ניסנקורן: הצעת חוק סדר הדין הפלילי (סמכויות אכיפה – מעצרים)(הוראת שעה - נגיף הקורונה החדש)(מעצר חשוד בעת מניעה לקדם חקירה), התש"ף-2020, מי בעד מתן פטור מקריאה ראשונה?

אברהם (אבי) ניסנקורן: בבקשה.

אברהם (אבי) ניסנקורן: מי נגד?

אברהם (אבי) ניסנקורן: מי נמנע?

אברהם (אבי) ניסנקורן: הבקשה אושרה.

אברהם (אבי) ניסנקורן: ההצעות אושרו.

קריאה: אבל יש לנו עוד קול.

קריאה: לא, אלכס הצביע בעד קודם.

אלכס קושניר: אני הצבעתי בעד כי יש פה שופט שמעורב בתהליך, ושם השופט לא מעורב ולכן הצבעתי נגד.

אברהם (אבי) ניסנקורן: ההצעות אושרו לפטור בקריאה ראשונה, ואנחנו מצפים באמת שהוועדות יעבדו בצורה מסודרת בנושא הזה ויביאו את עמדתן.

אורי מקלב: אבי, לפני שאתה סוגר את הישיבה, האם אתה מעלה עכשיו את נושא הזום?

אברהם (אבי) ניסנקורן: לגבי נושא הזום – יש פה שני קווים מקבילים: קו ראשון, יש הצעת חוק שיזם יזהר שי ביחד איתי.

אברהם (אבי) ניסנקורן: יזהר הוביל את זה יחד איתי ואני מניח שזה בין הצעות החוק שיונחו להגשה בתקופה הקרובה.

קארין אלהרר: למה זה לא מוגש כבר?

אברהם (אבי) ניסנקורן: אני אומר, ברגע שיונחו הצעות החוק, אז זו תהיה אחת הצעת החוק שיונחו.

אברהם (אבי) ניסנקורן: שנית, המצב המשפטי נכון להיום הוא שנוצרה פה איזושהי סיטואציה שכל ועדה התנהגה באופן שונה ואנחנו רוצים לאחד את הפעילות.

אברהם (אבי) ניסנקורן: אני בעד מתן אפשרות לחברי כנסת להשתתף בזום.

אברהם (אבי) ניסנקורן: לא להצביע בסיטואציה הזו אבל כן להשתתף.

אברהם (אבי) ניסנקורן: אבל זו החלטה של הלשכה המשפטית.

אברהם (אבי) ניסנקורן: אני מבקש שהם יתנו את החלטה היום ושיהיה דין שווה לכולם.

אופיר כץ: למרות שכבר הצבענו וזה הולך להיות נדון בוועדות השונות, לא אצלנו, אני עדיין מבקש שישלחו לנו את הנתונים המעודכנים להיום.

אופיר כץ: נציגת משרד המשפטים אמרה שאין לה את זה ושהיא תכין את זה, אז רק שיביאו לנו את הנתונים המעודכנים להיום, גם של המשטרה וגם של השב"כ.

מרגנית לוי: בסדר גמור, אני אבקש.

קארין אלהרר: אני מבקשת להתייחס לעניין הזום.

קארין אלהרר: אני מבקשת לומר ליועץ המשפטי את הדבר הבא.

קארין אלהרר: אם לא תהיה אפשרות לקיים דיון, וגם הייתי מציעה לבחון הצבעה לכשתגיע הצעת החוק, זה אומר שהקול שלי מאוין בכנסת.

קארין אלהרר: אני לא יכולה להגיע לכנסת כיוון שיש סכנה מאוד מאוד גדולה במצבי.

קארין אלהרר: אני מבקשת להתייחס למצב הזה ולא להשתיק אותי, כי כל החלטה אחרת פירושה להשתיק את הקול שלי.

אברהם (אבי) ניסנקורן: תודה רבה.

אברהם (אבי) ניסנקורן: עוזי דיין.

עוזי דיין: אני מצטרף למה שנאמר פה ורוצה לשאול מהי המניעה שיצביעו מרחוק?

עוזי דיין: יש אנשים שלא יכולים לבוא לכאן ואני לא מבין מה הבעיה שהם יוכלו להצביע מרחוק.

קריאה: החוק.

אברהם (אבי) ניסנקורן: על זה תהיה התייחסות מסודרת של הלשכה.

אברהם (אבי) ניסנקורן: זה לא על סדר-היום כרגע והם לא נערכו לתשובה בנושא.

אברהם (אבי) ניסנקורן: לכן, ביקשתי שזה יהיה עד סוף היום.

עוזי דיין: לא, אתה אמרת שיש - - - עקרוני.

אברהם (אבי) ניסנקורן: לא, אני ביקשתי התייחסות.

אברהם (אבי) ניסנקורן: אני לא רוצה לתת פה את העמדה שלי, ביקשתי התייחסות מסודרת.

אברהם (אבי) ניסנקורן: אני רק אומר שבמקביל יש גם הצעת חוק בנושא.

עוזי דיין: אני מציע ומבקש לזרז את זה ככל האפשר כי אין סיבה שאנשים שהם מנועים מלבוא, כמו חבר הכנסת יעקב אשר וכמו חברת הכנסת קארין אלהרר שאומרת שיכולה להיות לה עם זה בעיה, לא יוכלו להשתתף ולהצביע מרחוק.

עוזי דיין: אני לא רואה בעיה שהם ישתתפו ויצביעו מרחוק.

אורי מקלב: אני חושב שפתרנו את הבעיה חברי הכנסת שנמצאים בבידוד שהם יכולים לבוא.

אורי מקלב: הם מצביעים מהיציאה.

אורי מקלב: אבל אני באמת חושב שצריך להתחשב במי שלא יכול לבוא בגלל סיבות רפואיות.

אורי מקלב: אדוני היושב-ראש, אנחנו עכשיו אישרנו שתי הצעות שידרשו מאיתנו דיונים גדולים וארוכים מאוד.

אורי מקלב: אנחנו נכנסים לפעילות לאחר הפגרה ונשארנו עם התקנה הזו שמאפשרת לחבר כנסת להגיע רק עם עוזר אחד.

אורי מקלב: הפרלמנט לא בחופשה והוא חלק ממערך החירום, ולא יכול להיות שמקבלים החלטות כלפינו מבלי ששומעים אותנו ומבלי שמכירים את העבודה.

אורי מקלב: אנחנו נהיה כאן ימים ולילות רק עם עוזר אחד וזה יפגע באזרחים שפונים אלינו ובעבודה שלנו.

אורי מקלב: אני בטוח שכאשר מחליטים פה על משמר הכנסת או על הסדרנים אז יש מישהו שמייצג אותם והדברים האלה באים לידי דיון והבנה.

אורי מקלב: אני בטוח שכולם יודעים שמבחינה ציבורית ומבחינת פניות הציבור יש לחברי הכנסת יותר עבודה, וגם מבחינת התפקיד יש להם תפקיד יותר גדול.

אורי מקלב: אנחנו נכנסים לכנסת פעילה.

אורי מקלב: איך יכול להיות שבמצב כזה אנחנו נישאר עם פחות כוח אדם מבחינת העוזרים שלנו?

אורי מקלב: אני רוצה לפנות למנכ"ל ולומר שלפני שהוא מקבל החלטה לגבי חברי הכנסת, הוא צריך לשמוע את הנציגים שלנו.

אורי מקלב: לדעתי, כרגע הוועדה המסדרת צריכה לייצג אותנו ולומר שצריך לדבר איתנו.

אורי מקלב: לא יכול להיות שנקבל מיילים והוראות מאוד דרקוניות כלפינו מבלי להתייעץ.

אורי מקלב: אני לא יודע כמה עובדים נמצאים בלשכת מנכ"ל, אבל אין לי ספק שבכל משרדי הממשלה ישנם עובדים מעבר לתקנה.

אורי מקלב: בנוסף, המשק גם חוזר.

אורי מקלב: אנחנו כבר חזרנו לעבודה היום בדיונים במליאה ובוועדה, וכרגע צריכים לקבל החלטה שצריך להגדיל את מספר העוזרים.

אורי מקלב: בקלות מאפשרים 12, 15 עובדים בחדר, ואותה סמכות בוודאי צריכה להגדיל את כוח העזר שיעמוד לרשותנו משום שהוא מאוד נצרך לעבודתנו.

אברהם (אבי) ניסנקורן: תודה רבה.

אברהם (אבי) ניסנקורן: אני אעלה את הבקשה הזו גם ליושב-ראש הכנסת.